Vi skal gå nu, Decima.
Far, jeg elsker den sang.
Dec, hvem er den millennial?
Sig, det ikke er ægte.
Er det din far? Han ser fandeme mærkelig ud.
Få det væk.
Når du gør den slags, udsætter du os begge to for en stor risiko. Det ved du godt.
Alpha, lyd fra.
Du er en enestående ung kvinde, og jeg prøver at passe på dig.
Undskyld.
Og ham der? Seriøst, Decima?
Jeg er vild med Tyrone Downs.
Ved du godt, hvad han forsøgte at gøre mod mig? Mod Alpha?
Den skide simulator skal opgraderes.
Hvad sker der?
Virkelig? For øjnene af min datter?
Ring Turner op.
Far?
Jeg optager dette for at komme ethvert tilfælde i forkøbet, der tvinger mig
til at give afkald på min post som direktør for Alpha International.
Hvis du ser dette, er det, fordi der er indtruffet uforudsete begivenheder,
og der er brug for øjeblikkelig handling til foretagendets bedste.
Hvad skete der med Nick?
Anholdt. Den Internationale Straffedomstol.
Overgreb mod naturen. Det, BP's bestyrelse også er tiltalt for.
Den er til dig.
Tillykke med forfremmelsen.
Du er Alphas nye direktør.
GLOBAL TEMPERATURFORANDRING +2,59 °C
KULDIOXID I JORDENS ATMOSFÆRE 564 PPM
Alpha, er Nick Bilton skyldig?
Den Internationale Straffedomstols sag mod Nicholas Bilton er ikke begyndt.
Alpha, hvornår blev overgreb mod naturen forbudt?
Det blev officielt en international forbrydelse i 2050.
Der er endnu ingen beviser på...
Straffen er fængsling...
Alpha, får det betydning for de Alpha-droner, der leverer indkøb?
Alpha, hvem er chefanklager i sagen mod Nick Bilton?
Anklager Lucy Adobo repræsenterer Den Internationale Straffedomstol.
Han fortjener at blive sendt til straffekolonien på Phobos.
Ligesom de andre. 25 år.
De dygtigste jægere har større tålmodighed end sult.
Bare det, Alpha gjorde ved minerne... Det skal koste ham dyrt.
Penge er bare et af hans redskaber.
Som vi kan ændre mange ting med.
Mænd som Bilton er ikke underlagt loven.
Jeg stod uden for Alphas miner i flere måneder.
Det kan jeg godt huske, Ty. Jeg var der også.
50.000 arbejdere døde under den bagende sol, før vi fik lukket ned for det pis.
Ja, I gjorde.
Det her slutter først, når han hænger med hovedet nedad fra en altan. Ikke før.
HAAG
Giv agt.
DAG 1
I Den Internationale Straffedomstol for forbrydelser mod kloden er retten nu sat.
Nikolai Biltonov, med det lovformelige navn "Nicholas Bilton," bedes rejse sig.
Hvordan forholder De Dem til tiltalen?
Ikke-skyldig.
Retsprocessen ledes af tre virtuelle dommere,
der er programmeret til at skabe en universel retsstandard
i tråd med juridiske og etiske traditioner fra hele kloden.
Anerkender begge parter, at dommen er bindende?
- Ja. - Ja.
Retten giver ordet til Lucy Adobo,
der repræsenterer Den Internationale Straffedomstol.
Godmorgen.
Sagen vil afdække en overlagt og nøje udført sammensværgelse
under ledelse af Nicholas Bilton gennem de seneste 50 år
med henblik på at spekulere i og fremme klimaforandring
over hele kloden i en strafbar krænkelse af naturen.
Som mr. Bilton selv sagde for over 30 år siden...
Ved indgangen til dette århundrede blev klimaforandringerne kaldt...
Mr. Bilton er en stor menneskeven. Han reddede dig og gav dig logi her.
Jeg er her for at påstå, at kapitalismen også kan være kuren.
I stedet for at høre historien fra mig
har ikke færre end ti af hans tidligere ansatte sagt ja til at vidne i sagen.
Jeg indkalder nu det første vidne, dr. Rebecca Shearer.
Sig Deres navn.
- Dr. Rebecca Shearer. - Og hvor befinder De Dem?
I New York.
- Kan De udpege Nicholas Bilton? - Ja.
Er han til stede i retten i dag?
Det er svært at sige, om det er ham eller et hologram.
Jeg kan bevidne, at mr. Bilton er fysisk til stede.
Så bekymret er han for det justitsmord, der forsøges mod ham med tiltalen.
Overgren mod naturen?
- Se på selve loven... - Det har vi skam gjort.
Krænkelsen beskrives som lovstridige eller tankeløse handlinger
udført med viden om en væsentlig sandsynlighed
for alvorlige og enten omfattende eller langvarige skader på miljøet
på grund af de handlinger.
Så De vil bevise, at han kunne se ind i fremtiden?
Om den luft, vi indånder, havet, temperaturen?
Ret smigrende.
Vi begærer sagen henlagt.
Afvist.
Dr. Shearer, vil De forklare, hvordan De kom i kontakt med mr. Bilton?
I 2046 var jeg arkivar hos Menagerie2100.
Jeg havde været ansat i ni år, da jeg fik at vide,
at Bilton var interesseret i at indsamle genetisk IP fra karismatisk megafauna.
Orangutanger, hvaler, elefanter...
Det var tydeligt, at det ændrede fokus på karismatisk megafauna var hans beslutning.
Ved De, hvorfor han traf den beslutning?
Mr. Bilton mente, at folk i højere grad ville købe billet for at se de arter,
når de var uddøde.
Men for at bevare megafauna
skal man også redde alt det, de er afhængige af for at overleve.
Kan De forklare virkningen af øget CO2 på arter, der allerede er udrydningstruede?
Flere arter uddør, når temperaturen stiger,
og temperaturen følges typisk ad med CO2-niveauet, så ja, der er en sammenhæng.
Og hvis knaphed skaber værdi, er det så ikke en forretningsmodel,
at Menagerie2100 profiterer af stigninger i CO2-niveauet?
Protest. Vi har alle været skyld i den øgede CO2-udledning, ikke kun mr. Bilton.
Taget til følge.
Dr. Shearer,
fik De løn for Deres arbejde for Menagerie2100?
Ja.
Det må have været nedslående arbejde. Al den afsked.
Ja?
Det forklarer, hvorfor De modtager stemningsstabiliserende midler fra Alpha.
Ms. Shearer beror sig på Alpha for sin pension og sin medicin.
Hvad, hvis hendes depression har fået hende til at bebrejde medicinen fra Alpha?
De vil gerne have, at folk skal tro, jeg er tosset, mr. Turner.
Og det er jeg måske også.
Måske er det det, klimaforandringerne gør ved os alle sammen.
Nogle af os er skøre, fordi vi kigger på verden
og alt det, vi har mistet, og alligevel bevarer vi håbet.
Jeg synes, det er urimeligt at bede Dem om at vidne her.
Især efter at Deres søn har slettet Dem fra sin hukommelse.
Han mistede sin hukommelse på grund af sommerhjerte. Demens.
Som han også tog medicin fra Alpha imod.
Det gør Dem sikkert meget vred på mr. Bilton.
Hvad er relevansen af hendes søns helbredstilstand?
Det er en krænkelse af hendes privatliv.
Og hendes tilstedeværelse her er et brud på hendes troskabsed til Alpha.
Ikke flere spørgsmål.
Måske sprang hun.
Gjorde hun? De vil efterforske det.
Lad dem bare.
Vi må være forsigtige her, Nick.
Drab er en lige så sikker enkeltbillet ud i rummet som krænkelser af naturen.
Hvordan kan det være min skyld, at en kvinde falder fra stor højde i New York?
Glem Shearer, og giv Martha besked på at få mig ud herfra.
Jeg kan forsikre Dem for, at vi hos Alpha er sikre på,
at Nick Bilton bliver pure frifundet.
Jeg ved godt, at mr. Biltons anholdelse har fået aktien til at falde med 17%,
så jeg vil gerne oplyse denne ærede gruppe, at vi lancerer et nyt produkt.
Det forholder sig direkte til den barske sandhed,
at CO2-niveauet nu er på 564 partikler per million i atmosfæren.
Det har potentiale til at blive Alphas mest markante nyskabelse,
siden vi skænkede verden gratis vand.
Jeg kan se, at der er mange spørgsmål. Vores advokater har dog rådet os til,
at vi ikke besvarer spørgsmål ved dette møde.
Tak for nu.
Flot klaret, Martha.
Jeg giver mr. Bilton besked.
Jeg tror, det her er en fejl.
Så vil jeg opfordre dig til at tænke på noget andet i stedet.
FOR SYV ÅR SIDEN
Tillykke. Det har været Alphas hidtil bedste år.
Godt, du er tilfreds.
Og antallet af tilmeldinger til LifePause går i den rigtige retning
- lidt efter lidt. - Endelig.
Alphas indflydelse spiller helt klart en rolle der, så tak for det.
Hvad udsprang den af? Idéen? Det har jeg længe villet spørge om.
Da jeg var lille, elskede jeg markblomster.
Jeg tegnede dem med min bedstefars farveblyanter.
Jeg gik ud og ledte efter dem, når det ikke var for varmt.
Men da bierne forsvandt, tog de markblomsterne med sig, og...
Min bedstefar fortalte mig en historie om, at blomsterne bare gemmer sig.
At de vender tilbage.
Vores folk kan sikkert godt udvikle nye frø.
Jeg valgte en anden tilgang og tænkte: "Hvad, hvis jeg kunne stoppe tiden?"
- Og derfor LifePause. - Netop.
Tak, fordi du delte den fine historie med mig.
Må jeg spørge dig om noget andet?
Hvad er den mest spændende vare eller ydelse, Alpha kunne levere?
Kræft er kureret. Analfabetisme fjernes ganske nemt med CRISPR.
Hvad som helst?
Alt er muligt.
Det må vel være at finde ud af, hvordan man skaber iltholdig atmosfære på Mars,
så mennesket kan starte forfra.
Mars.
Det ville løse mange ting.
Hvad, hvis vi kunne gøre det her på Jorden?
Gøre hvad?
Starte forfra.
Er det din spøg?
Jeg tror, jeg kan få Newcomen til at virke.
Og du skal lede det.
- Vi kaldte det "Newcomen." - Hvorfor?
DAG 2
Thomas Newcomen opfandt dampmaskinen i 1712.
Den blev ironisk nok oprindelig brugt til at forhindre oversvømmelser i kulminer.
Mr. Bilton så det som det øjeblik, hvor menneskets CO2-aftryk begyndte
at sætte sit præg på den naturlige orden.
Og hvad var Projekt Newcomen hos Alpha?
Det var den hellige gral.
Det var en teknologi, der kunne fjerne CO2 fra atmosfæren. Prisen var overkommelig.
Blev Newcomen ført ud i livet?
Nej.
Der var problemer med at bygge det i stor målestok,
og vi fik aldrig løst problemerne med de afledte biprodukter.
Jeg er ikke med. Hvorfor er vi her?
Mr. Chopin sagde lige, at han ledte et program, finansieret af mr. Bilton,
som skulle trække CO2 ud af atmosfæren
og redde verden fra klimaforandringerne.
Helt bestemt et ædelt foretagende. Men Deres vidne svigtede
og formåede ikke at gøre det. Så burde han ikke snarere stå anklaget?
Og hvorfor sagde De op, mr. Chopin? Ville De prøve at svigte et andet sted?
Protest!
Taget til følge.
Jeg skal nok svare på spørgsmålet. Jeg blev fyret.
Det lyder da fornuftigt af mr. Bilton.
Og hvem afløste Dem?
Jeg kan forstå, at Newcomen blev genstartet for syv år siden,
og at Martha Russell fik ansvaret.
Den kvinde, som mr. Bilton netop har udpeget som direktør.
Er han tiltalt for at forfremme nogen?
Hvad var mr. Biltons holdning til geoengineering?
- Protest. Irrelevant. - Jeg er uenig.
Hvis man vil begrænse mængden af CO2, som han hævder,
kan man ikke støtte, at verden fortsat pumper det op i himlen.
Han erklærede sig som tilhænger ved gentagne lejligheder.
Det var den bedste måde at sænke temperaturen på på kort sigt,
og han foretrak den kortsigtede løsning, da den også var bedst fra et PR-synspunkt.
Så han var fortaler for geoengineering.
Det var De også, mr. Chopin, og næsten halvdelen af verden. Så ombestemte De Dem.
Skal retten se Deres kommentarer om emnet?
Nogle af os indså, at hvis man adskiller CO2 fra temperaturen,
rationaliserer man fortsat forurening.
Nick så en mulighed for at tjene formuer på stratosfæren. Han ville have det hele.
- Protest. Gætværk. - Taget til følge.
Hvordan kan han sige sådan om min far? Han lyver.
- Mr. Bilton er en stor menneskeven. - Det gjorde du, Nick.
Han er en af verdens ti største filantroper.
Indrøm det. Du sagde det igen og igen. CO2-niveauet måtte godt stige,
for du ville lave en maskine, der kunne suge det ud af atmosfæren, og...
Du sagde, at jo mere CO2 der var, desto flere penge tjente du på at fjerne det.
Du kaldte det fandeme en rigdomsstøvsuger.
Du svigtede, Johnny.
- Du svigtede i dit arbejde og som far. - Får du mig nu dræbt som Rebecca Shearer?
- Ms. Adobo, få styr på Deres vidne. - Mr. Chopin.
Din selvfede lille nar. Du er kernen i problemet.
Menneskeheden bliver stegt, og du ser det som en ubelejlighed, du skal ordne
for at optimere din investeringsstrategi. Du er ham, der sparker hunden halvt ihjel
- og så tilbyder den et kødben. - Jeg må bede Dem om
- ikke at henvende Dem til tiltalte. - Lad ham tale.
Han har brug for terapi. Bare giv los, Johnny-drengen!
Ro i retten!
Ikke flere spørgsmål.
Dr. Chopin...
...Deres søn, Rowan, sidder fængslet for geoengineering, ikke sandt?
Jo. Han...
Han blev overtalt af min ekskone til at tage del i en plan.
Overtalt?
Han var vel snarere forvirret over, at De havde ændret holdning til emnet.
Rowan Chopin er ikke tiltalt her.
Nej, men det er vigtigt at notere sig, at Deres søns dom
for at bruge Alphas udbringningsdroner til en terrorhandling blev sikret,
efter at mr. Bilton i al hemmelighed vidnede her i retten.
Hvad sagde De lige?
Det må komme som et chok, men mon ikke Deres søn er blevet tilbudt frihed
- for Deres deltagelse som vidne i dag. - Der er ikke indgået aftaler!
Jeg har ingen aftaler. Slet ingen.
Jeg begærer vidnet bortvist og vidneudsagnet ugyldiggjort.
Taget til følge.
Vidnet bortvises.
Jeg vil vidne. Min far er en stor mand.
- Vil du hjælpe mig med optagelsen? - Det kan jeg godt.
Hvem er Decima Bilton?
Hvor kender du det navn fra?
Hun hævder at være din datter.
Nævn aldrig det navn igen.
Hun vil vidne til din fordel.
Hun har optaget noget.
Det er meget rørende.
Destruer det.
Øjeblikkelig.
Du reddede et forældreløst barn fra en flygtningelejr i Sydney.
Hvad laver du?
Nick.
Din NatureFix-simulation begynder om fem sekunder.
Du har valgt "Efterårsskov" med stemningsstabiliserende forbedringer.
Synes du om vildtet?
Det er udsøgt.
Ægte eller laboratorium?
Vi har en lille flok hjorte på godset. Det hele er ægte.
Og det her er den sidste pinot fra Anderson Valley.
2053. Inden den brændte.
Resten af verden må klare sig med fantasier og gengivelser, Martha.
Næsten alting i mit liv er meget ægte.
Generer det dig?
Generer hvad mig?
At resten af verden må klare sig med fantasier?
Nej, hykleri generer mig.
Det generer mig, at man vil have det bekvemmelige og magelige
og så forarges over de reelle omkostninger.
Man brænder kul af i nogle hundrede år for at holde varmen. Umiddelbart en fin idé.
Man føler, at man har besejret vinteren.
En dag vågner man varm og tryg blot for at opdage, at man har fået lungekræft
af at indånde røgen fra det brændende kul.
Og alligevel bliver man ved.
Fordi den største af alle fantasier er, at mageligheden ikke har nogen omkostninger.
Livet er en forretning, Martha.
Det er dets mest meningsfulde opmåling.
Sådan har jeg aldrig tænkt.
Jamen det vil jeg gerne have, at du begynder at gøre.
- Turner. - Ja?
Rebecca Shearers obduktion...
Hvad med den?
"...har afsløret uregelmæssigheder i hendes medikamenter
- fra Alpha Therapeutics." - Vås.
Det står der i den stævning, domstolen lige har kastet i hovedet på mig.
De har intet. De er desperate.
De vil bede om optegnelser. Hvad vil Nick have mig til at gøre ved det?
Så lidt som muligt, så du ikke forkludrer det hele.
En mulighed.
Kalder De det det? En mulighed for at miste mit arbejde.
Sandheden er farlig for nogle mennesker.
Ingen kommentarer.
Vi har grund til at tro, at han har manipuleret vidner. Er De blevet truet?
Jeg har svoret min troskabsed. Derfor de skiftende avatarer.
Jeg er klar til at tilbyde Dem immunitet, dr. Russell.
Mod at De vidner.
Og hvordan forklarer jeg Turner det? Han er chefjurist.
De må sørge for at holde vores aftaler fortrolige.
Ms. Adobo, privatlivet uddøde for 25 år siden.
Sammen med whistleblowere.
Er De bekymret for en hemmelighed? Noget med Newcomen?
Newcomen er som LifePause.
Selvom han ikke fandt på det, kan han godt købe det.
Du vinder ikke over ham. Det er der ingen, der gør.
Selma.
Lav en liste over alle Alphas IP-opkøb, efter at Jonathan Chopin blev fyret.
DAG 3
Vil De sige Deres navn?
Arden Miller.
Hvem er Matafele Kabua?
Jeg mødte Matafele i Boston i 2060.
I hvilken funktion?
- I mikrofinans... - Hvem er det?
...med fokus på kvindelige iværksættere.
Mr. Bilton er en stor menneskeven.
Var De bekendt med, at banken, der ansatte Dem, var tilknyttet Alpha?
Nej, det var jeg ikke.
Hvordan reagerede De, da de fandt ud af det?
Jeg sagde op.
På grund af det, der skete med Matafele Kabua?
Ja.
Og hvad skete der egentlig?
Alpha kunne bruge vores lån til kvinder
som rugemaskine til at skabe nye opfindelser.
Jeg taler nok på alles vegne, når jeg siger,
at jeg ikke aner, hvem Matafele Kabua er, eller hvorfor personen her er relevant.
Vil De informere mr. Turner og retten?
Hun kom fra Marshalløerne.
Da de blev ubeboelige, flyttede hun til USA,
hvor hun studerede atmosfærisk kemi på Massachusetts Institute of Technology.
Hun havde et produkt, hun gerne ville have finansieret.
Hvad kunne produktet?
Hun hævdede, at det var den første holdbare teknologi til CO2-fjernelse.
Hun bad os om hjælp med at udvikle og patentere den.
Så en teknologi, der kunne gøre kloden CO2-neutral?
Hun mente, at den kunne mere end det.
Hun mente, at den kunne sænke CO2-niveauet til et givent mål.
Hvilket niveau?
Det skulle være et tal, som forskere i fællesskab nåede frem til.
Eller forretningsmænd.
Hvad hed min mor?
Din mors navn er ukendt. Du blev reddet fra lejren for internt fordrevne i Sydney.
Alpha, fortæl mig alt om Matafele Kabua.
Alpha har intet om den person.
Ja.
Og havde den virket, sad vi ikke her nu. Men det gjorde den tydeligvis ikke.
Ellers ville folk ikke konstant uploade sig selv
- for at undslippe det uudholdelige klima. - Ro.
Og mange hundrede millioner flygtninge på Jorden ville ikke søge mod højere terræn.
- Ro! - Nick, kom nu.
Jeg beklager min klients udbrud.
Men kan De forklare retten, hvordan noget af det her er relevant for tiltalen?
Hvem ejer patentet til ms. Kabuas teknologi?
Det er min opfattelse, at Alpha har 49% ejerskab i Decima.
- Decima? - Hun opkaldt teknologien efter sin datter.
En af ms. Kabuas betingelser var,
at ejerskabsmajoriteten gik i arv til hende.
Mr. Bilton har gjort verden til et bedre sted.
Han er sikker på, at du vil gøre det samme.
Fuck ham.
- Det slog fejl. - Ro.
- Det virkede tydeligvis aldrig. - Nick, hold nu op.
Så De vil ikke have noget imod at dele den IP med retten? Planerne.
Hvorfor skulle der være problemer i at dele en fiasko?
Hos Alpha foretrækker vi at holde det, vi ejer, for os selv.
En fiasko er bare en skitse til en løsning.
Jeg mener... Opfandt Kabua siden noget andet, der reddede menneskeheden?
Nej, det gjorde hun ikke.
Hun døde for næsten ti år siden. Paramyxovirus 58.
Og hendes datter?
I min branche leder vi efter nye idéer, ikke forsvundne børn.
Tak, ms. Miller. Tusind tak, fordi Deres deltagelse.
Hvis du vil vinde her, Nick,
skal du fortælle mig om faldgruberne, for ellers ryger vi i dem.
Ved du, hvilket domsprogram de bruger?
- Retten? - Er det E-Justice fra Royce Majors?
Jeg kan presse Colin Royce.
Vi skulle nødig ryge i fængsel for at hacke Den Internationale Straffedomstol.
Vi kan ikke vente længere, Turner. Det er tid til at redde verden.
"Innovation."
Det virker som et lille ord for omfanget af den forandring, vi skal være vidne til.
I 2020 rapporterede IPCC,
at for at undgå de værste følger af klimaforandringerne
skulle CO2-neutralitet opnås senest i 2050.
Verden nåede ikke det mål.
Eller det næste mål eller det næste efter det.
Derfor har vi oplevet lige præcis det, videnskaben advarede os om.
Men nu kan Alpha Atmospheric Interventions præsentere "Newcomen,"
det første skalerbare apparat, der fjerner CO2 fra luften omkring en
og omdanner den til ufarlige og nyttige biprodukter.
I dag begiver vi os ud på en ny rejse.
På den kan vi skabe et klima,
der leverer det bedste for vores klode, dens beboere og vores virksomheder.
En klode, hvor børn kan gå rundt mellem markblomster...
...i stedet for blot at tegne dem.
Så er du klar?
Til?
Dessert er det vel.
Jeg vil gerne præsentere dig for nogle mennesker.
Hvem?
Venner. Generte venner.
Så jeg må bede dig om at tage det her på først.
Jeg forstår det ikke.
Føj mig.
Det kan ikke være 417. Det dur ikke.
Mine herrer, vi skal være enige.
Det dur ikke sådan. Det kan ikke være 510.
350. Blev der sagt 350?
- Ikke 350. - 480.
480 er for højt.
- 550. - 550 er alt for højt.
470.
470 er et godt tal!
Forstår du, hvad vi har diskuteret?
Ja. Det tror jeg.
Og forstår du den aftale, vi er nået frem til?
Newcomen, går jeg ud fra. Vendepunktet.
Bravo. Jeg sagde jo, at hun var velbegavet.
Og det aftalte tal?
470 partikler per million.
Det er højere, end jeg havde troet. Jeg vil gerne se forskningen bag.
Troskab, kære Martha.
Det skulle nødig gå dig som Jonathan.
Jeg tror, du vil opdage, at 470 er et yderst berigende tal.
Vi er ikke færdige endnu.
Vi besvarer nu spørgsmål fra både vores inviterede gæster og pressen.
Lad os starte med Dem, mr. Palmer.
Det er en stor dag for verden.
Jeg vil høre, om Martha og mr. Bilton har diskuteret et mål for vendepunktet.
Godt spørgsmål.
Mr. Bilton er isoleret i Haag, så der er...
Der bliver vist festet derude.
Mon folk var så glade, hvis de vidste, at festen kunne være startet for år tilbage?
At Bilton og bankerne brugte deres rigdom til hvad?
Nogle få dollar mere, hurtigere fly, større huse.
De ved ikke, hvad der foregår, eller også vælger de at ignorere det.
Det ændrer sig først, når du finder ud af, hvordan du kan oplyse dem.
Jeg er klar over, at den seneste udvikling...
DAG 4
...med Alphas nye produkt kan opfattes som en frifindelse af mr. Bilton.
Men spørgsmålet er stadig,
om løsningen på CO2, som så belejligt dukkede op i dag...
...er til gavn for os eller ham.
Er vi kun ansvarlige for vores handlinger,
eller skal vi også drages til ansvar for vores undladelser mod bedre vidende?
Jeg vil bede jer om at gentage det spørgsmål, uanset hvad dommen bliver.
For I skal leve med følgerne af det.
Mr. Bilton vil tale på egne vegne.
Det tog Homo sapiens fire millioner år
at gå fra at kravle på alle fire til at rejse sig op.
Så hvordan kunne vores kroppe tilpasse sig de klimatiske ændringer,
der er forekommet i de 250 år siden den industrielle revolution?
Det kunne de ikke.
Så hvis vores kroppe ikke kunne ændre sig,
var det op til vores hjerner at udvikle teknologi, der lod os overleve
eller måske endda blomstre.
CO2-niveauet er gået fra 280
til 564 partikler per million
i høj grad på grund af menneskelige aktiviteter.
I dag kan jeg takket være Newcomen oplyse,
at jeg vil sænke det tal til 470 partikler per million.
Nogle mennesker, deriblandt anklageren her, vil få jer til at tro,
at jeg har snydt systemet...
...og profiteret af jeres omstændigheder.
At jeg er en satan, der tvinger jer til at leve et liv, I aldrig ville have valgt,
og stræbe efter bekvemmeligheder, I ikke ville have, eller...
Eller undertrykke oplysninger, I havde brug for.
Men Nick Bilton skabte ikke jeres himmelsendte begær.
Han bemærkede det bare og gjorde det til en forretning.
De regler, jeg har fulgt, er de regler, jeres politikere har opstillet.
Dem, I selv har valgt. Dem, der har svoret at beskytte jer.
Det gjorde de ikke.
I stedet...
...byttede de jeres børns fremtid bort for bare én valgperiode til...
...én donation til.
Og nu er det ikke de politikere, der er under anklage.
Det er jeg.
Så tillad mig at påpege det indlysende.
Hvis jeg er skyldig...
...er jeg kun skyldig i at vinde et spil, der startede for flere generationer siden.
Hvis jeg er skyldig, så er jeres forældre og deres forældre før dem det også
og hele vejen tilbage til det første træ, der blev fældet af mennesker.
Nogle er skyldige i...
...at udstyre generationerne med det, de ville have.
Resten af jer er skyldige i at ville have det til at begynde med.
Smukt.
Tiltalte bedes rejse sig.
I tiltalen for krænkelser af naturen mod Nikolai Biltonov
vil Den Internationale Straffedomstol nu afsige sin endelige afgørelse.
Det kræver mindst to røde lys at kende Dem skyldig.
Mr. Bilton er kendt ikke-skyldig i tiltalen.
Tillykke.
Alpha, modtager Nick Bilton Nobels Fredspris?
Det er for tidligt at sige. Der nomineres senere på året.
Hvorfor bringer Newcomen kun CO2 ned på 470 ppm?
Mængden af CO2-partikler er fastsat af...
Er Newcomen århundredets bedste opfindelse?
Alpha, hvornår bliver alting bedre?
Alpha vil opfordre dig til at fokusere på det gode lige nu.
- Hvad hedder du? - Decima.
Hvor kommer du fra?
Jeg er mr. Biltons nye datter.
Er du det? Jeg vidste ikke, at mr. Bilton havde en datter.
Jeg skal vist være en hemmelighed.
Har du nogen venner her?
Kun AI'erne. De leger med mig.
- Har du nogen menneskebørn? - Nej.
Nej, det har jeg ikke. Men jeg kunne være din ven.
Hvis du nogensinde får brug for en ven, kan du ringe til mig med den her.
Jeg hedder Martha.
Jeg ved godt, det er længe siden. Jeg håber, du kan huske mig.
Så vidt jeg husker, kan det gøre rigtig ondt at tabe.
Hvad laver du her?
Jeg kommer med en forsoningsgave.
Til mig? Eller til verden?
Til dig, Lucy.
Og hvad skulle det være?
Tyrone Downs var din elsker, hvis jeg ikke tager fejl.
Yderst effektiv fyr.
Han havde nær lukket ned for vores miner. Jeg kunne godt lide flere af hans sange.
Gad vide, hvad han ville have syntes om det.
Ja. Det finder vi aldrig ud af.
Men hans død må have været et hårdt slag for dig.
Måske vil du gerne vide, hvem der gav ordre til den.
Du skal vide,
...at du har min fulde støtte til at få den skyldige dømt.
Siger I, at én mand med en mikrofon er mere magtfuld end hele vores selskab?
Seriøst?
Den slags spredes, hvis man ikke slår hårdt ned på det.
Skaf ham af vejen.
Jeg er så træt, Ty. Og så ked af det.
Hvad så nu?
Hvis du kunne straffe nogen for engang at have gjort en, du elskede, ondt,
eller du kunne forhindre en anden i at gøre andre ondt i fremtiden,
hvad ville du så vælge?
Fortiden er altid i fortiden.
De dygtigste jægere har større tålmodighed end sult.
Alpha...
...stop afspilning.
Luk Tyrones Candle App.
Jeg ved, hvad du gjorde.
Hvordan kom du herind?
Det er let nok, når man har en arrestordre for planlægning af drab.
Og endnu lettere, når den myrdede mand var min partner.
Lad mig gætte. Han fik ikke nævnt, at Alpha plantede den historie.
"Berømt musiker skudt ned af skizofren foran hotel."
Jeg troede på det.
Bilton forærede mig kun dig på et sølvfad, fordi han har noget at skjule.
- Ja, det har han. - Vil du sige, hvad det er?
Du har intet at miste.
Hun hedder Decima.
Kan vi bede avlerne om at slippe nye fasaner løs?
Jeg vil gerne skyde senere.
Jeg vil gerne skyde, sagde jeg.
Alpha, kan vi få noget techsupport hernede?
Alpha!
Decima?
Alpha, techsupport!
Alpha, stop.
Stop!
Det er programmeret til at ignorere dig, far.
Hvor er du, min skat?
Hvad laver du, Decima?
Det her behøver de folk ikke at se.
Du kunne have ordnet det for mange år siden, men lod være.
Du og dine venner.
470 er bare et middel, der skal gøre de rige endnu rigere.
Hvordan kan du forsvare det?
350.
Det er det rigtige tal for os andre.
- Decima! - Du ser mig ikke som din datter!
Jeg er et stykke IP.
Baseret på de nye beviser, der i dag er blevet fremlagt af Decima Kabua,
begærer vi en genåbning af sagen mod Nick Bilton.
ET ÅR SENERE
Er det der, han er?
På det der?
Der er flere fængsler i kredsløb. Jeg ved ikke, hvilket han er i.
Når han kommer ud, er han næsten 90.
Maksimal straf for kollusion.
Tror du, CO2-niveauet er nede på 350 ppm til den tid?
Så lavt har det ikke været siden 1980'erne.
- Men det kan det komme, ikke? - Det ved jeg ikke. Måske.
Problemet har aldrig været teknologien.
Problemet er os. Det har det altid været.
Vi gjorde det her mod kloden.
Mod hinanden. Os selv.
Jeg tror, vi retter op på det nu.
Ja? Gad vide, om vi gør.
Alle indsatte bedes gå tilbage til deres celler.
Tekster af: Eskil Hein